**LĪGUMS Nr. \_\_\_\_\_\_\_\_\_\_\_\_\_**

Rīgā, 2017. gada \_\_\_\_.jūnijā

**Slimību profilakses un kontroles centrs**, tā direktores Ivetas Gavares personā, kura rīkojas saskaņā ar Ministru kabineta 2012. gada 3.aprīļa noteikumiem Nr.241 „Slimību profilakses un kontroles centra nolikums” (turpmāk – **Pasūtītājs**),

un

**SIA “Arbor Medical Korporācija”**,tās valdes locekles Daces Rātfelderes personā, kura rīkojas uz Statūtu pamata, turpmāk – **Piegādātājs**, katrs atsevišķi saukts Puse, bet abi kopā – Puses, pamatojoties uz atklāta konkursa **„Medicīnas preču iegāde HIV profilakses punktiem”**, identifikācijas numurs SPKC 2017/07 (turpmāk – Iepirkuma procedūra) rezultātiem un Pušu 2017.gada \_\_\_\_.\_\_\_\_\_\_\_\_\_\_\_\_\_\_ vispārīgo vienošanos Nr.\_\_\_\_\_\_ (turpmāk – Vispārīgā vienošanās), noslēdz šādu līgumu (turpmāk – Līgums):

**1. Līguma priekšmets**

* 1. Piegādātājs apņemas pārdot un piegādāt Pasūtītājam, bet Pasūtītājs apņemas samaksāt par medicīnas precēm (turpmāk – Preces), kuru nosaukums, cena un prognozējamais iepirkuma apjoms norādīts Līguma pielikumā (turpmāk – Pielikums).
	2. Preču apjoms konkrētajā pasūtījuma nevar būt par iemeslu Piegādātāja atteikumam piegādāt pasūtīto preci Līguma darbības laikā.
	3. Pielikumā norādītais Preču apjoms ir Pasūtītāja prognozētais iepirkuma apjoms. Parakstot Līgumu, Piegādātājs apzinās, ka Iepirkuma procedūra rezultātā var tikt noslēgti līgumi ar citiem piegādātājiem, ka Pasūtītājs ir tiesīgs iepirkt tādu Preču daudzumu, kāds nepieciešams tā darbības nodrošināšanai.
1. **Līguma summa un Preču cenas**
	1. Līguma summa ir līdz **EUR 191 190,00** (viens simts deviņdesmit viens tūkstotis viens simts deviņdesmit *euro* un 00 centi) bez pievienotās vērtības nodokļa (turpmāk – PVN), turpmāk - Līguma summa.
	2. Līguma summu veidos visu to piegādāto Preču summa, ko Pasūtītājs iegādāsies Līguma darbības laikā, ievērojot Pielikumā noteiktās Preču cenas.
	3. Preču cena ietver Preču piegādes izdevumus līdz Līgumā norādītajai piegādes vietai (t.sk., transporta), iepakojuma izmaksas, visus nodokļus un nodevas, kā arī citas uz Precēm un to piegādi attiecināmās izmaksas.
	4. Pievienotās vērtības nodoklis tiek maksāts saskaņā ar Latvijas Republikā spēkā esošo nodokļa likmi.
2. **Preču piegāde**
	1. Piegādātājs Preces piegādā ne ilgāk kā 30 (trīsdesmit) dienu laikā no pasūtījuma nosūtīšanas dienas uz šādu Preču pasūtījumā norādīto piegādes vietu: Duntes 22, k-5, Rīga.
	2. Pasūtītāja atbildīgā kontaktpersona Preces pasūta, izmantojot elektronisko pastu, sazinoties ar Līguma 3.21.2.apakšpunktā norādīto Piegādātāja atbildīgo kontaktpersonu. Pasūtītājs nosaka konkrētu Preču pasūtījuma apjomu un piegādes biežumu.
	3. Ja Piegādātājs nespēj piegādāt kādu no pasūtītajām Precēm vai nevar tās piegādāt par Pielikumā noteikto cenu vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pasūtītājam rakstisku paziņojumu uz elektronisko pastu: info@spkc.gov.lv; liva.gramatina@spkc.gov.lv. Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu, cenu un par iespējamo Preces piegāžu atsākšanas termiņu.
	4. Ja Piegādātājs nespēj piegādāt pasūtītās Preces, Pasūtītājam ir tiesības attiecīgās daļas medicīnas preces pasūtīt no Piegādātāja, kurš piedāvājis nākamo zemāko cenu atbilstoši noteiktajai Preču piegādātāju kārtībai (Piegādātājs Nr. 2). Ja arī Piegādātājs Nr. 2 attiecīgās daļas medicīnas preces nespēj piegādāt, tas nosūta Pasūtītājam rakstisku paziņojumu uz elektronisko pastu: info@spkc.gov.lv; liva.gramatina@spkc.gov.lv. atbilstoši Līguma 3.3.apakšpunktam, Pasūtītājs attiecīgās daļas medicīnas preces pasūta no Piegādātāja, kurš piedāvājis nākamo zemāko cenu (Piegādātājs Nr. 3). Ja Piegādātājs Nr. 3 attiecīgās daļas medicīnas preces nespēj piegādāt, tas nosūta Pasūtītājam rakstisku paziņojumu uz elektronisko pastu: info@spkc.gov.lv; liva.gramatina@spkc.gov.lv. atbilstoši Līguma 3.3.apakšpunktam un Pasūtītājs tālāk rīkojas atbilstoši Vispārīgās vienošanās 3.3.apakšpunktam.
	5. Ja Piegādātājs nespēj piegādāt kādu no Precēm konkrētajā brīdi, tas nezaudē tiesības Preces piegādāt nākotnē, citā Pasūtītāja pasūtījumā, ja tiek izpildīts Līguma 3.6.apakšpunktā noteiktais.
	6. Piegādātāja pienākums ir informēt Pasūtītāju par iespējamo Preču piegāžu atsākšanas dienu, nosūtot paziņojumu uz elektronisko pastu: info@spkc.gov.lv; liva.gramatina@spkc.gov.lv. vismaz 24 (divdesmit četras) stundas iepriekš.
	7. Piegādātājsnodrošina Preču piegādi un izkraušanu, izmantojot savu transportu un darbaspēku.
	8. Piegādātājsnodod Preces Pasūtītājam kopā ar Preču rēķinu.
	9. Piegādātājs nodrošina, ka Pasūtītājam tiek iesniegti atbilstoši normatīvajiem tiesību aktiem noformēti Preču rēķina 3 (trīs) eksemplāri (1 (viens) eksemplārs – Piegādātājam, 2 (divi) eksemplāri – Pasūtītājam). Preču rēķinā tiek norādīts piegādātās Preces nosaukums, ražotājs, daudzums, 1 (vienas) vienības un/ vai 1 (viena) iepakojuma cena euro, PVN likme, kopējā cena ar PVN, Līguma numurs. Pasūtītājs neapmaksā nepareizi noformētu Preču rēķinu.
	10. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preču rēķina eksemplāra. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.
	11. Ja Pasūtītājs ir konstatējis, ka Preču rēķinā tikai 1 (vienas) vai atsevišķu daļu Preces neatbilst Līguma noteikumiem, Piegādātāja pienākums 1 (vienas) darba dienas laikā atgriezt Pasūtītājam koriģēto Preču rēķinu.
	12. Piegādātājs pieņem atpakaļ no Pasūtītāja Līgumam neatbilstošās (t.sk., nekvalitatīvās) Preces un veic to aizvietošanu ar atbilstošām (t.sk., kvalitatīvām) Precēm 3 (trīs) darbdienu laikā pēc trūkumu atklāšanas dienas (t.sk., Preču defekta akta sagatavošanas dienas) par saviem līdzekļiem.
	13. Preču defektu aktā norādītā pamatotību izlemj Pušu pārstāvji Preču defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
	14. Piegādātājs ir atbildīgs par piegādātās Preces atbilstību Latvijas Republikas normatīvo aktu prasībām.
	15. Obligātās prasības Preču kvalitātei:
		1. Preču derīguma termiņam Preču piegādes brīdī jābūt ne mazākam kā ¾ (trīs ceturtdaļas) no ražotāja noteiktā kopējā derīguma termiņa;
		2. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem;
		3. Precēm jābūt ar instrukcijām latviešu valodā atbilstoši spēkā esošiem normatīvajiem aktiem.
	16. Ja Piegādātājs nav piegādājis Preci Līgumā noteiktajā kārtībā un termiņā, Pircējs ir tiesīgs nepieņemt Preci.
	17. Ja Piegādātājs nav piegādājis Preci pilnā Pircēja pasūtījuma apjomā, Pircējam ir tiesīgs nepieņemt Preci.
	18. Preces uzskatāmas par piegādātām un nodotām Pasūtītājam ar brīdi, kad Puses abpusēji parakstījuši Preču rēķinu.
	19. Pasūtītājs veic Piegādātāja piegādāto Preču pieņemšanu, lietošanas un glabāšanas prasību izpildi.
	20. Pasūtītājs apmaksā Piegādātāja iesniegtos Preču rēķinus atbilstoši Līguma 4.punktā noteiktajai apmaksas kārtībai.
	21. Kontaktpersonas Līguma darbības laikā:
		1. no Pasūtītāja puses – Līva Grāmatiņa, tālrunis: 67387653; elektroniskais pasts: liva.gramatina@spkc.gov.lv;;
		2. no Piegādātāja puses – Inese Damberga, tālrunis: 27073965; elektroniskais pasts: inese@arbor.lv
3. **Norēķinu kārtība**
	1. Norēķini notiek pa daļām visā Līguma darbības laikā, atkarībā no saņemto Preču veida un daudzuma, pamatojoties uz Piegādātāja izrakstītajiem rēķiniem.
	2. Apmaksa par Precēm tiek veikta *euro*, nepārsniedzot Pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 30 (trīsdesmit) dienu laikā pēc Preču rēķina, kurš noformēts atbilstoši Līguma noteikumiem, abpusējas parakstīšanas.
	3. Par Preču apmaksas dienu uzskatāma diena, kad Pasūtītājs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.
	4. Izrakstot preču rēķinu, Piegādātājs obligāti norāda Līguma numuru, Preces nosaukumu, Preces iepakojuma lielumu (ja attiecināms – skaitu iepakojumā), kā arī Preces nosaukumam un tehniskajiem parametriem jāatbilst pretendenta piedāvājumam publiskajā iepirkumā.
4. **Pušu atbildība**
	1. Par katru nokavēto Preces piegādes reiziPasūtītājs ir tiesīgs pieprasīt Piegādātājam maksāt līgumsodu EUR50,00 (piecdesmit *euro* un 00 centi).
	2. Līguma 5.1.apakšpunktā noteiktais līgumsods piemērojams arī par Līguma 3.3.apakšpunkta nosacījumu pārkāpšanu.
	3. Par katru nokavēto apmaksas dienu Piegādātājs ir tiesīgs pieprasīt Pasūtītājam maksāt līgumsodu 0,1 % (nulle komats viens procents) apmērā no neapmaksātās Preču rēķina summas, bet ne vairāk kā 10% (desmit procenti) no neapmaksātās Preču rēķina summas.
	4. Ja Piegādātājs vismaz 3 (trīs) reizes nav veicis savlaicīgu Preču piegādi Līgumā noteiktajos termiņos vai Preces kvalitāte neatbilst tehniskās specifikācijas prasībām, vai nav savlaicīgi (Līguma 3.3.apakšpunkts) informējis Pasūtītāju par nespēju piegādāt Preci par Līgumā noteikto cenu, Pasūtītājs ir tiesīgs vienpusēji lauzt līgumu, paziņojot par to Piegādātājam. Šajā gadījumā Piegādātājam jāsamaksā Pasūtītājam līgumsods EUR 300,00 (trīs simti *euro* un 00 centi).
	5. Ja Pasūtītājs ir lauzis Līgumu atbilstoši Līguma 5.4.apakšpunktā noteiktajam gadījumam, Piegādātājs netiek uzaicināts iesniegt piedāvājumu Līguma 3.4.apakšpunktā noteiktajā gadījumā.
	6. Puse ir atbildīga par to darbības/ bezdarbības rezultātā nodarītajiem tiešajiem zaudējumiem otrai Pusei.
5. **Nepārvarama vara**
	1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsgrēks, plūdi utt., kas ir saitīti ar Līguma izpildes nodrošināšanu).
	2. Puse, kura atsaucas uz nepārvaramu varu, nekavējoties par to jāpaziņo otrai Pusei, norādot, kādā termiņā, pēc tā domām, ir paredzama Puses saistību izpilde.
	3. Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.
	4. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi uzņēmējdarbības riski.
6. **Līguma darbība**
	1. Līgums stājas spēkā ar abpusējas parakstīšanas dienu un attiecas uz laika periodu no Līguma spēkā stāšanās dienas līdz maksimālās Līguma summas sasniegšanai, bet ne ilgāk kā 3 (trīs) gadus no Līguma spēkā stāšanās dienas. Līgums ir spēkā līdz Līgumā noteikto Pušu saistību pilnīgai izpildei.
	2. Ja Līguma darbības termiņā netiek sasniegta Līguma 2.1.apakšpunktā noradītā summa, Puses ir tiesīgas pagarināt Līguma darbības termiņu uz 6 (sešiem) mēnešiem.
	3. Līgums var tikt izbeigts pirms termiņa:
		1. Pusēm rakstiski vienojoties;
		2. pēc vienas Puses iniciatīvas, iepriekš par to rakstiski brīdinot otru Pusi ne vēlāk kā 30 (trīsdesmit) dienas iepriekš.
	4. Pusēm ir tiesības nekavējoties izbeigt Līgumu, ja:
		1. notikusi Puses labprātīga vai piespiedu likvidācija;
		2. pret Piegādātāju uzsākta maksātnespējas procedūra.
	5. Pasūtītājam ir tiesības vienpusēji izbeigt Līgumu par konkrētas medicīnas preces piegādi, ja tās lietošana izraisa ārstniecības procesa būtiskas izmaiņas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām, konstatēta Preces iedarbības neefektivitāte.
	6. Izbeidzot Līgumu pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm.
	7. Izbeidzot Līgumu, tiek izbeigta arī Vispārīgā vienošanās.
7. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 20 (divdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
8. **Citi noteikumi**
	1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu saskaņā ar spēkā esošo normatīvo aktu prasībām.
	2. Ja kāda no Pusēm tiek reorganizēta, likvidēta utt., Līgums paliek spēkā un tā noteikumi ir saistoši Pušu saistību un tiesību pārņēmējam.
	3. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
	4. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījušas abas Puses.
	5. Līgums ir sagatavots un parakstīts uz 9 (deviņām) lapām, tajā skaitā pielikums uz 4 (četrām) lapām. Līgums ir sagatavots 2 (divos) vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridiskais spēks.

# Pušu rekvizīti un paraksti

|  |  |
| --- | --- |
| **Pasūtītājs:** | **Piegādātājs:** |
| Slimību profilakses un kontroles centrs | SIA “Arbor Medical Korporācija” |
| Reģ. Nr.: 90009756700 | Reģ. Nr. 40003547099 |
| Adrese: Duntes iela 22, K-5, Rīga, LV-1005 | Adrese: Meistaru iela 7, Valdlauči, Ķekavas nov., LV-1076 |
| Tālrunis: +371 67501590 | Tālrunis: 67620126 |
| Fakss: +371 67501591 | Fakss: 67620070 |
| Konta nr.: LV54TREL2290677001000 | Konta Nr.: LV98HABA0551000850592 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktore I.Gavare Valdes locekle D.Rātfeldere

Pielikums

2017.gada \_\_\_.jūnija līgumam

Nr.\_\_\_\_\_\_\_\_\_\_\_\_\_\_\_\_\_\_\_

# TEHNISKĀ SPECIFIKĀCIJA UN TEHNISKĀ PIEDĀVĀJUMA FORMA

1. **Prasības precei, kvalitātei, marķējumam un tās derīguma termiņam:**
	1. Precēm jābūt marķētām ar izgatavotāja firmas zīmi, tām jābūt pievienotai lietošanas instrukcijai latviešu valodā, kurā norādīts preču derīguma termiņš, un citas ziņas atbilstoši normatīvajos aktos noteiktajām prasībām. Precei jāatbilst Latvijas Republikas un Eiropas Savienības spēkā esošo normatīvo aktu un Eiropas Savienības standartu prasībām, tajā skaitā, Pretendenta piedāvātās Preces atbilst Eiropas Padomes Direktīvai 93/42/EEK par medicīnas ierīcēm un Eiropas Padomes Direktīvai 98/79/EK par medicīnas ierīcēm, ko lieto *in vitro* diagnostikā, ja attiecināms.

Pretendentam jāiesniedz:

1.1.1. EK atbilstības deklarācijas (*CE Declaration of Conformity*) kopija, kas apliecina, ka piedāvātajām Precēm ir atbilstošs CE marķējums, ja attiecināms;

1.1.2. Dokumentu (-us) vai to apliecinātu (-as) kopiju (-as), kas apliecina, ka potenciālais piegādātājs ir tiesīgs piegādāt piedāvāto Preci, t.i., ražotāja autorizētam. Ja potenciālais piegādātājs, piegādājot piedāvātās Preces, darbojas kā paralēlais importētājs, tad tas iesniedz dokumenta kopijas, kas pierāda sasaisti ar ražotāja autorizēto pārstāvi (piem., sadarbības līguma kopija, pilnvara, vēstule utt.). Iesniegtajiem dokumentiem nepārprotami ir jāapliecina sasaiste ar ražotāju, neatkarīgi no ķēdes posmu skaita, kas tiek izieti, līdz prece nonāk līdz pēdējam pārdevējam (šajā gadījumā – potenciālajam piegādātājam), tādejādi radot Pasūtītājam pārliecību, ka tā ir konkrētā ražotāja prece.

* 1. Preces iepakojumam jāatbilst izgatavotājas rūpnīcas standartiem un jābūt ar atbilstošu marķējumu. Precēm jābūt piegādātām iepakojumā, kas nodrošinās preces saglabāšanu tās pārvadāšanas un glabāšanas laikā atbilstoši ražotāja noteiktajām prasībām un spēkā esošajiem normatīvajiem aktiem.
1. **Prasības preces piegādei:**
	1. Piegādātājam visa līguma termiņa laikā pēc ikreizēja pasūtījuma saņemšanas jānodrošina preču piegāde uz pasūtītāja adresi Duntes ielā 22, Rīga, neatkarīgi no pasūtījuma apjoma, t.sk. nodrošinot preču izkraušanu pasūtītāja norādītajā uzglabāšanas vietā, nodrošinot transportēšanas, uzglabāšanas un piegādes nosacījumu ievērošanu līdz pasūtītājam, atbilstoši ražotāja noteiktajām prasībām un spēkā esošajiem normatīvajiem aktiem.
	2. Preču piegāde jānodrošina ne vēlāk kā 30 (trīsdesmit) dienu laikā no pasūtījuma saņemšanas.
	3. Cenā iekļauti visi tieši un netieši ar piegādi saistītie izdevumi, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli.

|  |  |  |  |  |  |
| --- | --- | --- | --- | --- | --- |
| **Iepirkuma priekšmets (nosaukums)** | **Preces apraksts** | **\*Kopējais preču vienību daudzums (gab.)** | **Piedāvātās preces raksturojums, ražotāja mājaslapa, nosaukums, ražotājs, valsts, ražotāja kataloga nr.** | **Cena par 1 (vienu) vienību EUR bez PVN** | **Preces kopējā summa par plānoto apjomu EUR bez PVN** |
| **Iepirkuma priekšmeta 1.daļa “Šļirces un adatas”** |
| 1ml šļirces | Sterilas šļirces ar integrētu adatu, graduētas pa 0,02ml vai 0,01ml, tilpums 1ml, bez reziduālās telpas; no lateksa un PVC brīvs materiāls, kontrastējošs gumijas virzulis un skala, adata no nerūsējoša tērauda ar silikona pārklājumu, iepakota iepakojumā pa vienai. Adatas izmērs 29Gx1/2” vai 30Gx1/2”. Vienreizlietojama. Vienību skaits komplektācijā no 50 līdz 100 gab.Derīguma termiņš no piegādes brīža ne mazāks kā 2 gadi. | 4 000 000 | **1ml šļirces**. Sterilas šļirces ar integrētu adatu, graduētas pa 0,01ml, bez reziduālās telpas; no lateksa un PVC brīvs materiāls, kontrastējošs gumijas virzulis un skala, adata no nerūsējoša tērauda ar silikona pārklājumu, iepakota iepakojumā pa vienai. Adatas izmērs 29Gx1/2”. Vienreizlietojama. <http://www.t-injecta.sk/index.php/en/medical-devices/diabetes-care>**Chirana Insulin syringes. Chirana/Slovākija.** **Ražotāja kataloga Nr. CHINS0129** | 0,042 | 168000,00 |
| 2ml šļirces | Šļirces bez adatas, sterilas, vienreizlietojamas. Saderīgas ar šī iepirkuma priekšmeta adatām. No lateksa un PVC brīvs materiāls, kontrastējošs gumijas virzulis un skala, nodrošinājums pret virzuļa izslīdēšanu. Neplīstošs.Vienību skaits komplektācijā no 50 līdz 100 gab.Derīguma termiņš no piegādes brīža ne mazāks kā 2 gadi. | 230 000 | **2ml šļirces.** Šļirces bez adatas, sterilas, vienreizlietojamas. Saderīgas ar šī iepirkuma priekšmeta adatām. No lateksa un PVC brīvs materiāls, kontrastējošs gumijas virzulis un skala, nodrošinājums pret virzuļa izslīdēšanu. Neplīstošs.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi.  <http://www.t-injecta.sk/index.php/en/syringes-3-part/chirana-3-part-disposable-syringes> **Chirana 3-part disposable syringes. Chirana/Slovākija.** **Ražotāja kataloga Nr. CH03002L** | 0,023 | 5290,00 |
| 5ml šļirces | 80 000 | **5ml šļirces.** Šļirces bez adatas, sterilas, vienreizlietojamas. Saderīgas ar šī iepirkuma priekšmeta adatām. No lateksa un PVC brīvs materiāls, kontrastējošs gumijas virzulis un skala, nodrošinājums pret virzuļa izslīdēšanu. Neplīstošs.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi.  <http://www.t-injecta.sk/index.php/en/syringes-3-part/chirana-3-part-disposable-syringes> **Chirana 3-part disposable syringes. Chirana/Slovākija.** **Ražotāja kataloga Nr. CH03005L** | 0,027 | 2160,00 |
| 10ml šļirces | 80 000 | **10ml šļirces.** Šļirces bez adatas, sterilas, vienreizlietojamas. Saderīgas ar šī iepirkuma priekšmeta adatām. No lateksa un PVC brīvs materiāls, kontrastējošs gumijas virzulis un skala, nodrošinājums pret virzuļa izslīdēšanu. Neplīstošs.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. [**http://www.t-injecta.sk/index.php/en/syringes-3-part/chirana-3-part-disposable-syringes**](http://www.t-injecta.sk/index.php/en/syringes-3-part/chirana-3-part-disposable-syringes) **Chirana 3-part disposable syringes. Chirana/Slovākija.** **Ražotāja kataloga Nr. CH03010L** | 0,04 | 3200,00 |
| 20ml šļirces | 90 000 | **20 ml šļirces**. Šļirces bez adatas, sterilas, vienreizlietojamas. Saderīgas ar šī iepirkuma priekšmeta adatām. No lateksa un PVC brīvs materiāls, kontrastējošs gumijas virzulis un skala, nodrošinājums pret virzuļa izslīdēšanu. Neplīstošs.Vienību skaits komplektācijā 50 gab.Derīguma termiņš no piegādes brīža ne mazāks kā 2 gadi.  <http://www.t-injecta.sk/index.php/en/syringes-3-part/chirana-3-part-disposable-syringes> **Chirana 3-part disposable syringes.** **Chirana/Slovākija**. **Ražotāja kataloga** **Nr. CH03020L** | 0,055 | 4950,00 |
| 26G (0,45x12 (13) mm) | Adatas, sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā no 50 līdz 100 gab.Derīguma termiņš no piegādes brīža ne mazāks kā 2 gadi. | 300 000 | **Adatas, 26G (0,45x12 mm),** sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. <http://www.t-injecta.sk/index.php/en/needles/medoject-hypodermic-needles>**MEDOJECT Hypodermic needles. Chirana/Slovākija. Ražotāja kataloga Nr. CH26012** | 0,011 | 3300,00 |
| 23G (0,6x30mm) | 190 000 | **Adatas, 23G (0,6x30 mm),** sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. <http://www.t-injecta.sk/index.php/en/needles/medoject-hypodermic-needles>**MEDOJECT Hypodermic needles. Chirana/Slovākija. Ražotāja kataloga Nr. CH23114** | 0,011 | 2090,00 |
| 22G (0,7x40mm) | 80 000 | **Adatas, 22G (0,7x40mm),** sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. <http://www.t-injecta.sk/index.php/en/needles/medoject-hypodermic-needles>**MEDOJECT Hypodermic needles. Chirana/Slovākija. Ražotāja kataloga Nr. CH22112** | 0,011 | 880,00 |
| 21G (0,8x40mm) | 80 000 | **Adatas, 21G (0,8x40mm),** sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. <http://www.tinjecta.sk/index.php/en/needles/medoject-hypodermic-needles> MEDOJECT Hypodermic needles. Chirana/Slovākija. **Ražotāja kataloga** **Nr. CH21112** | 0,012 | 960,00 |
| 20G (0,9x40mm) | 30 000 | **Adatas, 20G (0,9x40mm),** sterilas, saderīgas ar 2ml, 5ml, 10ml un 20ml šļircēm. Adata no nerūsējošā tērauda ar silikona pārklājumu.Vienību skaits komplektācijā 100 gab.Derīguma termiņš no piegādes brīža ne mazāks kā 2 gadi. <http://www.t-injecta.sk/index.php/en/needles/medoject-hypodermic-needles>**MEDOJECT Hypodermic needles. Chirana/Slovākija. Ražotāja kataloga Nr.CH20112** | 0,012 | 360,00 |
| **Līgumcena par iepirkuma priekšmeta 1.daļu** **EUR bez PVN:** | **191190,00** |

|  |  |
| --- | --- |
| **Pasūtītājs:** |  **Piegādātājs:** |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktore I.Gavare Valdes locekle D.Rātfeldere